Diari Oficial de la Generalitat Valenciana


Sumari del DOGV 9475, del 22-11-2022 (2022/10843)

Informe ambiental i territorial estratègic del projecte de la modificació puntual d'una part del Pla de reforma interior modificatiu La Seda.
---------------------------------------------------------------------------------------------------------------------------------------------

### Dades del document

Número de DOGV
:   9475

Data del DOGV
:   22-11-2022

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2022/10146


Data del document
:   21-10-2022

Organisme emissor
:   Ajuntament d'Almoines

Tipus de document
:   Anunci

Descriptors 

:   * Almoines
    * pla d'urbanisme
    * administració local

Informe ambiental i territorial estratègic del projecte de la modificació puntual d'una part del Pla de reforma interior modificatiu La Seda. [2022/10846]  
De conformitat amb l'article 53.7 de la text refós de la Llei d'ordenació del territori, urbanisme i paisatge de la Comunitat Valenciana, aprovat per Decret legislatiu 1/2021, de 18 de juny, es publica l'informe ambiental i territorial estratègic del Projecte de la modificació puntual d'una part del pla de reforma interior modificatiu la Seda d'Almoines per a la modificació puntual de l'altura màxima del tancament de les terrasses que recauen cap a la carretera de Gandia a Vilallonga, que afecta els 12 habitatges unifamiliars en filera del carrer la Paleta números 2 a 24 tots dos inclusivament, aprovat mitjançant Decret d'alcaldia número 454, de data 21 d'octubre de 2022, del tenor literal següent:  
  
Amb data 28 de juliol de 2022 s'ha emés informe per l'arquitecte municipal en l'expedient d'avaluació ambiental i territorial estratègica del projecte de la modificació puntual d'una part del Pla de reforma interior modificatiu la Seda d'Almoines per a la modificació puntual de l'altura màxima del tancament de les terrasses que recauen cap a la carretera de Gandia a Vilallonga, que afecta els 12 habitatges unifamiliars en filera del carrer la Paleta, núm. 2 a 24 tots dos inclusivament, en el sentit següent:  
Informe de l'arquitecte municipal, en l'expedient d'avaluació ambiental i territorial estratègica del Projecte de modificació puntual d'una part del Pla de reforma interior modificatiu la Seda d'Almoines. Per a la modificació puntual de l'altura màxima del tancament de les terrasses que recauen cap a la carretera de Gandia a Vilallonga, que afecta els 12 habitatges unifamiliars en filera del carrer la Paleta, núm. 2 a 24 tots dos inclusivament.  
  
Consideracions jurídiques  
L'avaluació ambiental estratègica és l'instrument de prevenció, establit en la Directiva 2001/42/CE, del Parlament Europeu i del Consell, de 27 de juny, per a la integració dels aspectes ambientals en la presa de decisions de plans i programes públics. Aquesta directiva s'incorpora al dret intern espanyol mitjançant la Llei 21/2013, de 9 de desembre, d'avaluació ambiental, i al dret autonòmic per mitjà de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP) en la seua redacció vigent, regulada en el Decret legislatiu 1/2021, de 18 de juny, del Consell, d'aprovació del text refós de la Llei d'ordenació del territori, urbanisme i paisatge.  
  
El Reial decret legislatiu 7/2015, de 30 d'octubre, pel qual s'aprova el text refós de la Llei de sòl i rehabilitació urbana, estableix en l'article 22 que els instruments d'ordenació territorial i urbanística estan sotmesos a avaluació ambiental de conformitat amb el que preveu la legislació d'avaluació ambiental.  
  
Òrgan competent  
La present modificació puntual, varia les determinacions del planejament vigent, referent a l'altura màxima del tancament de les terrasses que recauen cap a la carretera de Gandia a Vilallonga, que afecta el conjunt dels 12 habitatges unifamiliars en filera del carrer de la Paleta, números 2 a 24 tots dos inclusivament. Segons notificació del cap de Servei de la Comissió Territorial d'Urbanisme de València de data 10.09.2021 és el mateix Ajuntament el competent per a la la seua avaluació ambiental, com per a la seua aprovació,de conformitat amb l'art 49.2.a i 44.6 del citat text refós de la Llei d'ordenació del territori, urbanisme i paisatge.  
I, resulta aplicable el que disposa l'article 21.1.s de la Llei 7/1985, de 2 d'abril, reguladora de les bases del règim local (LRBRL), segons el qual aquesta competència li correspondria a l'alcalde president.  
  
  
Planejament vigent  
Almoines, disposa d'unes Normes Subsidiàries d'Ordenació Municipal l'Homologació Global de la qual va ser aprovada definitivament, per la Conselleria de Territori i Habitatge de la Generalitat Valenciana, el 26 de novembre de 1999.  
  
Documentació presentada  
La documentació objecte del present informe, està integrada pel document inicial estratègic i la proposta de modificació puntual que s'analitza. Tot això per al canvi de de l'altura màxima de tancament de les terrasses que recauen cap a la carretera de Gandia a Vilallonga, que afecta directament els 10 habitatges unifamiliars en filera del carrer de la Paleta números 4 a 22; i en conjunt regulador, als 12 habitatges, 2 a 24 tots dos inclusivament. La referida documentació és conforme amb el que estableix l'articulat corresponent article 52 del text refós de la Llei d'ordenació del territori, urbanisme i paisatge.  
  
Objecte, àmbit i justificació  
L'objecte de la modificació consisteix a canviar les determinacions del planejament vigent, referent a la la altura màxima de tancament de les terrasses que recauen cap a la carretera de Gandia a Vilallonga, afectant els 12 habitatges unifamiliars en filera del carrer De la Paleta números 2 a 24 tots dos inclusivament; sense que això comporte un canvi en l'aprofitament lucratiu que poguera generar-se per aquest canvi normatiu, ja que la present modificació, només pretén regular l'altura màxima de tancament.  
Els propietaris afectats, pretenen amb el present canvi, que a la totalitat de l'illa, es regule per un nou articulat modificat que permeta que l'altura màxima de tancament de les terrasses que recauen cap a la carretera de Gandia a Vilallonga varie sobre l'existent inicialment en relació a l'obra executada.  
La modificació proposada no afecta cap altre aspecte del planejament vigent.  
  
Consultes realitzades  
Per tractar-se d'una modificació de l'ordenació detallada d'una illa del sòl urbà i per les característiques pròpies de la modificació plantejada, s'ha considerat que aquesta afecta les següents administracions públiques, i persones interessades:  
  
ORGAN CONSULTA DATA CONSULTA INFORME DATA  
DIRECCIÓ GENERAL D'URBANISME. GESTIÓ URBANÍSTICA 17/08/21 X 10/09/21  
POLICIA LOCAL 24/03/22 X 28/03/22  
  
  
La llista de persones propietàries dels habitatges afectats, i data de notificació en document adjunt.  
Mitjançant Resolució de l'alcaldia núm.115, de data 28 de març de 2.022, es va resoldre sotmetre a informació pública l'expedient d'avaluació ambiental i territorial estratègica del Projecte de modificació puntual una part del Pla de Reforma Interior modificatiu la Seda d'Almoines; per a la modificació puntual de l'altura màxima de la tanca de les terrasses que recauen cap a la carretera de Gandia a Vilallonga, que afecta els 12 habitatges unifamiliars en filera del carrer de la Paleta números 2 a 24 tots dos inclusivament, durant un període de trenta dies hàbils a comptar des de l'endemà de la publicació en el Diari Oficial de la Generalitat Valenciana, publicat en el Diari Oficial de la Generalitat Valenciana, de 20 d'abril de 2.022, núm 9.321 i en el Llevant, de 8 d'abril de 2022.  
  
Justificació per a l'aplicació del procediment simplificat d'avaluació ambiental i territorial estratègica  
La modificació puntual d'una part del Pla de reforma interior modificatiu la Seda d'Almoines, per tractar-se d'una modificació menor del planejament municipal, i segons notificació del cap de Servei de la Comissió Territorial d'Urbanisme de València de data 10.09.2021, és el propi Ajuntament el competent per a la la seua avaluació ambiental, com per a la seua aprovació, de conformitat amb l'art 49.2.a i 44.6 del citat text refós de la Llei d'ordenació del territori, urbanisme i paisatge.  
  
D'acord amb les disposicions regulades en l'art 46.3 s'entén subjecte al procediment d'avaluació ambiental i territorial estratègica simplificada.  
Identificació i valoració de possibles efectes adversos sobre el medi ambient  
La modificació planejada no estableix el marc per a projectes i altres activitats subjectes a avaluació d'impacte ambiental; no influeix en altres plans o programes; no suposa augment d'emissions, empitjorament dels nivells de contaminació amb canvis sobre els factors que afectarien el canvi climàtic; no afecta elements del patrimoni natural; no afecta elements del patrimoni cultural significativament i en cap cas en sentit negatiu; no afecta el paisatge; la magnitud i l'abast espacial, és mínim doncs la superfície afectada és igual 1.335 m² i 12 habitatges; no té incidència en el model territorial vigent i no incompleix les determinacions legals de qualsevol altra àrea afectada que poguera trobar-se sotmesa a alguna mena de protecció. Per tant, d'acord amb els criteris de l'annex VIII del citat text refós, es pot determinar que la modificació citada no té efectes significatius sobre el medi ambient i el territori.  
  
  
Conclusions  
Analitzant el document inicial estratègic i la proposta de modificació puntual, i d'acord amb el que s'ha exposat, considerem procedent emetre l'informe ambiental i territorial estratègic favorable en el procediment simplificat d'avaluació ambiental i territorial estratègica, per no tindre efectes significatius sobre el medi ambient.  
Per tot l'anteriorment exposat i de conformitat amb el que disposen els articles 48.c, 52 i 53.7 del text refós de la Llei d'ordenació del territori, urbanisme i paisatge de la Comunitat Valenciana, aprovat per Decret legislatiu 1/2021, de 18 de juny i l'article 21.1.s de la Llei 7/1985, de 2 d'abril, reguladora de les bases del règim local, resolc:  
  
  
Primer  
Emetre informe ambiental i territorial estratègic favorable en el procediment simplificat d'avaluació ambiental i territorial estratègica del projecte de la modificació puntual d'una part del Pla de reforma interior modificatiu «La Seda» d'Almoines per a la modificació puntual de l'altura màxima de tancament de les terrasses que recauen cap a la carretera de GANDIA A Villalonga, afectant els 12 habitatges unifamiliars en filera del carrer de la Paleta números 2 a 24 tots dos inclusivament.  
  
  
Segon  
Continuar la tramitació del projecte citat d'acord amb la seua normativa específica.  
  
Tercer  
Comunicar que segons estableix l'article 53.7 de la LOTUP, l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Generalitat Valenciana, no s'haguera procedit a l'aprovació del pla o programa en el termini màxim de quatre anys des de la data de la publicació. En aquest cas, el promotor haurà d'iniciar novament el procediment d'avaluació ambiental i territorial estratègic simplificat de la proposta.  
  
Quart  
Publicar el present informe en el Diari Oficial de la Generalitat Valenciana, d'acord amb el que disposa l'article 53.7 de la LOTUP.  
  
  
Cinqué  
Aquesta resolució d'informe ambiental i territorial estratègic per procediment simplificat no és susceptible de cap recurs per considerar-se un acte de tràmit, sense perjudici dels recursos que, en el seu cas, siguen procedents en via contenciosa administrativa contra l'acte que aprove l'instrument de planejament corresponent, la qual cosa no és inconvenient perquè puguen utilitzar-se els mitjans de defensa que s'estimen convenients en dret.  
  
Almoines, 21 d'octubre de 2022.- L'alcalde: Juan Cardona Bertó.